ผลไม้ตระกูลเบอร์รี่ 8 ชนิดที่สามารถปลูกได้ดีในภาชนะ

กระแสการบริโภคเบอร์รี่ เริ่มเป็นที่นิยมอย่างแพร่หลายมากขึ้นในช่วงไม่กี่ปีมานี้ เพราะว่าจากผลงานวิจัย พบว่าในผลไม้ตระกูลเบอร์รี่นี้มีส่วนประกอบของสารต้านอนุมูลอิสระอยู่มาก และในประเทศไทย ก็มีการพัฒนา และด้วยเทคโนโลยีต่างๆ สามารถทำให้ปลูกในประเทศได้มากขึ้น และในบทความวันนี้ พวกเรามีผลไม้ตระกูลเบอร์รี่ 8 ชนิดที่สามารถปลูกได้ดีในภาชนะ มาแบ่งปันกันค่ะ

สตรอเบอร์รี่

เราคุ้นเคยกับเบอร์รี่นี้เป็นอย่างดี เพราะมีการปลูก และบริโภคกันอย่างแพร่หลายในเมืองไทยมานานแล้ว และก็มีการดัดแปลงขนมเป็นรสชาติของผลไม้ชนิดนี้มานานแล้ว ซึ่งสตรอเบอร์รี่นั้นสามารถปลูกได้ดีในภาชนะ และคุณก็ไม่ต้องลำบากหาภาชนะให้ยุ่งยาก เพราะภาชนะที่ใช้ปลูกสตรอเบอร์รี่นี้ ใช้เพียงความสูง 6-8 นิ้วเพียงเท่านั้น และการดูแลรักษา ก็หมั่นรดน้ำ และปลูกไว้ในที่ที่มีแสงแดดเข้าถึง เพื่อความหอมหวานของสตรอเบอร์รี่ที่ดีขึ้น

แบล็คเบอร์รี่

หากคุณสนใจที่จะปลูกต้นแบล๊คเบอร์รี่ที่บ้าน อุปกรณ์ที่ใช้ก็คือ ถังที่มีขนาด 5 แกลลอน ดิน และไม้สำหรับพยุงเถาของต้นแบล็คเบอร์รี่ ซึ่งต้นแบล็คเบอร์รี่นี้ จะมีการแตกกิ่งก้านเยอะ ซึ่งจำเป็นที่จะต้องใช้ไม้พยุง โดยเฉพาะอย่างยิ่ง ช่วงที่มันออกดอก จำเป็นที่จะต้องใช้ไม้พยุงเป็นพิเศษ

บลูเบอร์รี่

ต้นบลูเบอร์รี่นี่ก็ไม่ได้ยากจนเกินไป หากคุณสนใจที่จะปลูกในภาชนะ แม้ว่าการปลูกต้นบลูเบอร์รี่นั้นจำเป็นที่จะต้องใช้พื้นที่ที่ค่อนข้างจะมากสักหน่อย แต่มันก็เป็นผลไม้ตระกูลเบอร์รี่ที่ต้นของมันมีอายุยืนยาวมากที่สุด หากเทียบกับเบอร์รี่ชนิดอื่นๆ